**ČESMAD SLOVAKIA**

**INFORMÁCIE O SPRACÚVANÍ OSOBNÝCH ÚDAJOV**

**PRE TRETIE STRANY**

podľa článkov 13 a 14 nariadenia Európskeho parlamentu a Rady 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica

95/46/ES (ďalej len **„GDPR“)**

Účelom tejto informácie je vysvetliť, ako združenie ČESMAD SLOVAKIA, so sídlom Galvaniho 15/C 821 04 Bratislava, IČO: 30 779 553 a regionálne pracoviská patriace pod združenie ČESMAD SLOVAKIA, ktoré sú uvedené v časti X tohto dokumentu (ďalej len spolu ako **„združenie ČESMAD**“ **/ Prevádzkovateľ** ) spracúvajú osobné údaje dotknutých osôb a aké sú ich práva podľa GDPR.

Zároveň by sme vám chceli priblížiť vaše práva v oblasti ochrany osobných údajov. Našim cieľom je v čo najväčšej miere zabezpečiť ochranu súkromia, dôverných informácií a osobných údajov, ktoré nám boli zverené. V rámci tohto základného záväzku sme sa zaviazali zaistiť zodpovedajúcu ochranu a využívanie osobných údajov.

Táto informácia sa netýka osobných údajov právnických osôb, vrátane názvu, právnej formy a kontaktných údajov právnickej osoby.

Pri spracúvaní osobných údajov ste dotknutou osobou, teda osobou, o ktorej sú spracúvané osobné údaje, ktoré sa jej týkajú.

Prosím vezmite na vedomie, že možným následkom neposkytnutia osobných údajov je sťaženie alebo znemožnenie výkonu práv dotknutej osoby v oblasti ochrany osobných údajov ako aj nemožnosť plnenia zmluvných povinností.

**1. V AKÝCH SITUÁCIÁCH BUDE PREVÁDZKOVATEĽ VAŠE ÚDAJE SPRACÚVAŤ?**

Uvedené informácie nájdete nižšie, zatriedené podľa kategórií dotknutých osôb, prípadne podľa jednotlivých druhov spracovateľských činností.

1. Evidencia členov, práva a povinnosti voči členskej základni

Osobné údaje spracúvame za **účelom** evidencie členov, práv a povinností voči členskej základni združenia ČESMAD SLOVAKIA alebo tretej strany.

**Právnym základom** uvedených spracovateľských operácií je zmluva, ktorej uzatvorenie reflektuje vyhovenie požiadavky na prijatie za člena ako aj oprávnený záujem, a to za predpokladu, že Vaše záujmy a základné práva a slobody neprevažujú náš oprávnený záujem.

1. Ochrana práv prevádzkovateľa alebo tretej strany

Vaše osobné údaje spracúvame aj za **účelom** ochrany práv a právom chránených záujmov združenia ČESMAD SLOVAKIA alebo tretej strany.

**Právnym základom** uvedených spracovateľských operácií je náš oprávnený záujem, a to za predpokladu, že vaše záujmy a základné práva a slobody neprevažujú náš oprávnený záujem.

Osobné údaje získavame vo väčšine prípadov na rôzne účely (napr. plnenie úloh v oblasti vyplývajúcich zo stanov, poskytovanie poradenstva klientom).

1. Uplatňovanie práv dotknutej osoby

Vaše osobné údaje spracúvame aj za **účelom** uľahčenia výkonu práv dotknutej osoby v oblasti ochrany osobných údajov.

**Právnym základom** tejto spracovateľskej operácie je plnenie zákonnej povinnosti, ktoré združeniu ČESMAD SLOVAKIA vyplývajú zo zákona č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) 2016/679 z 27. apríla 2016, o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

1. Interné riadenie kvality a rizík

Vaše osobné údaje spracúvame aj za **účelom** vykonania kontrol, predmetom ktorých je interné hodnotenie rizík a zabezpečenie kvality a dodržiavanie profesionálnych štandardov pri poskytovaní služieb.

**Právnym základom** uvedených spracovateľských operácií je náš oprávnený záujem, a to za predpokladu, že Vaše záujmy a základné práva a slobody neprevažujú náš oprávnený záujem.

1. **AKÉ OSOBNÉ ÚDAJE O VÁS SPRACÚVAME?**

Predmetom nášho spracúvania osobných údajov je prevažne **bežná** kategória osobných údajov (napr. meno, priezvisko, emailová adresa, pracovná pozícia, zamestnávateľ a iné osobné údaje, ktoré sa môžu vyskytnúť v účtovných alebo registratúrnych záznamoch).

1. **PO AKÚ DOBU BUDEME SPRACÚVAŤ VAŠE OSOBNÉ ÚDAJE?**

Vaše osobné údaje uchovávame najviac dovtedy, kým je to potrebné na účely, na ktoré sa osobné údaje spracúvajú. Pri uchovávaní osobných údajov sa riadime osobitnými predpismi, ktoré nám stanovujú lehoty uloženia a/alebo základnými zásadami GDPR ohľadom uchovávania a likvidácie osobných údajov.

Ak ste nám poskytli vaše údaje na základe súhlasu, budeme ich spracúvať len po dobu platnosti súhlasu, resp. len do jeho odvolania.

Vaše osobné údaje vo všeobecnosti **uchovávame po dobu** stanovenú právnymi predpismi (najmä zákonom č. 395/2002 Z.z. o archívoch a registratúrach a o doplnení niektorých zákonov) a našim registratúrnym plánom, či po dobu trvania nášho oprávneného záujmu. Vaše údaje budeme uchovávať na dosiahnutie predmetného účelu počas 10 rokov. Vaše údaje nebudeme uchovávať dlhšie ako je to potrebné.

1. **Z AKÝCH ZDROJOV TIETO INFORMÁCIE POCHÁDZAJÚ?**

Osobné údaje, ktoré spracúvame, pochádzajú od vás a ktoré ste nám poskytli napríklad v súvislosti s uzatvorením zmluvy alebo ste nám ich oznámili v priebehu našej spolupráce.

Osobné údaje o vašich zamestnancoch, či zástupcoch, sme získali od vás na vymedzené účely. Keď nám takéto údaje poskytnete, ste povinní dotknuté osoby, ktorých osobné údaje ste nám poskytli, informovať o skutočnostiach ich spracúvania prevádzkovateľom.

1. **KTO JE PRÍJEMCOM OSOBNÝCH ÚDAJOV**

Vaše osobné údaje poskytujeme iba v odôvodnených prípadoch a iba v nevyhnutnom rozsahu týmto kategóriám príjemcov:

* + našim zmluvným partnerom, ktorých potrebujeme pre naše bežné obchodné fungovanie a realizáciu zmluvných vzťahov, a to napríklad:
		1. dodávateľom informačných technológií a poskytovateľom dátových úložísk;
		2. právnym zástupcom;
		3. prevádzkovateľovi kamerového systému, poskytovateľovi evidenčného systému.
	+ na administratívne účely v rámci združenia ČESMAD SLOVAKIA;
	+ iným subjektom v prípadoch, kedy nám právo alebo povinnosť poskytnutia vašich osobných údajov ukladajú právne predpisy, alebo ak je to nutné na ochranu našich oprávnených záujmov (napr. súdom, Polícií a pod.).
1. **KTO PATRÍ DO SKUPINY PODNIKOV?**

Do združenia ČESMAD SLOVAKIA patria :

* + 1. Regionálne pracovisko Bratislava;
		2. Regionálne pracovisko Banská Bystrica;
		3. Regionálne pracovisko Košice;
		4. Česmad Assistance a
		5. Motoexpert.
1. **PRENOS OSOBNÝCH ÚDAJOV DO TRETÍCH KRAJÍN**

Ak to bude nevyhnutné pre plnenie účelu konkrétnej zmluvy, môže sa v niektorých prípadoch stať (najmä prípady týkajúce sa sprostredkovania poskytnutia víz a prípady týkajúce sa karnetov TIR) , že osobné údaje budú poskytnuté do zahraničia, resp. medzinárodnej organizácií (najmä, nie však výlučne IRU a jej pridružené orgány).

V prípade, že by sme v budúcnosti poskytovali Vaše osobné údaje do tretích krajín mimo EÚ, ak by sa jednalo o tretie krajiny, ktoré nezaručujú primeranú úroveň ochrany osobných údajov, poskytujeme ďalšie záruky ochrany Vašich osobných údajov, a to

* 1. štandardné zmluvné doložky ako súčasť zmluvy s obchodným partnerom z tretej krajiny,
	2. pri jednorazovom prenose alebo objektívnej nemožnosti štandardné zmluvné doložky použiť u príjemcu sa prenos vykonáva len podľa čl. 49 ods. 1 písm. b) GDPR, tzn. prenos je nevyhnutný na plnenie zmluvy medzi dotknutou osobou a prevádzkovateľom,
	3. prenos je nevyhnutný na preukazovanie, uplatňovanie alebo obhajovanie právnych nárokov.

Zoznam tretích krajín, ktoré zaručujú primeranú úroveň ochrany, je uvedený na webovej stránke Úradu na ochranu osobných údajov: <https://dataprotection.gov.sk/uoou/sk/content/prenos-dokrajin-zarucujucich-primeranu-uroven-ochrany> . Ostatné tretie krajiny sa považujú za krajiny, ktoré nezaručujú primeranú úroveň ochrany.

1. **AKÉ MÁTE PRÁVA PRI SPRACOVANÍ VAŠICH OSOBNÝCH ÚDAJOV?**
	* **právo na prístup** – môžete nás požiadať o prístup k osobným údajom, ktoré o Vás spracúvame. Prevádzkovateľ poskytne aj kópiu spracúvaných osobných údajov.
	* **právo na opravu** – môžete nás požiadať o opravu nepresných alebo nekompletných osobných údajov, ktoré o Vás spracúvame.
	* **právo na výmaz** - môžete nás požiadať, aby sme vymazali vaše osobné údaje, ak dôjde k niektorej z nasledujúcich situácií:
		1. osobné údaje už nie sú potrebné na účely, na ktoré boli zhromaždené alebo inak spracúvané;
		2. vaše osobné údaje boli spracúvané protiprávne;
		3. vaše osobné údaje musia byť vymazané k splneniu právnej povinnosti stanovenej v práve Únie alebo členského štátu, ktorá sa na Prevádzkovateľa vzťahuje.
	* **právo na obmedzenie spracúvania** - môžete Prevádzkovateľa požiadať, aby obmedzil spracúvanie vašich osobných údajov, ak dôjde k niektorej z nasledujúcich situácií:
		1. popreli ste presnosť osobných údajov, a to na dobu potrebnú k tomu, aby Prevádzkovateľ mohol presnosť osobných údajov overiť;
		2. spracovanie vašich osobných údajov je protiprávne, ale odmietate výmaz týchto údajov a namiesto toho žiadate o obmedzenie ich použitia;
		3. Prevádzkovateľ už osobné údaje nepotrebuje na účely spracovania, ale vy ich požadujete na určenie, výkon alebo obhajobu právnych nárokov;
		4. vzniesli ste námietku proti spracovaniu vašich osobných údajov podľa čl. 21 ods. 1 GDPR, kým nebude overené, že oprávnené dôvody Prevádzkovateľa prevažujú nad vašimi oprávnenými dôvodmi.
	* **právo na prenosnosť údajov** – ak spracúvame vaše osobné údaje na základe vášho súhlasu alebo preto, že je to nevyhnutné na plnenie zmluvy, ktorej ste zmluvnou stranou, a zároveň ide o spracúvanie automatizovanými prostriedkami spracúvania, máte právo získať osobné údaje, ktoré sa Vás týkajú, a ktoré ste poskytli Prevádzkovateľovi, v štruktúrovanom, bežne používanom a strojovo čitateľnom formáte s tým, že týmto právom nesmú byť nepriaznivo dotknuté práva a slobody iných osôb.
	* **právo na odvolanie súhlasu** – ak je spracovanie vašich osobných údajov založené na súhlase, máte právo váš súhlas so spracovaním osobných údajov na účel, na ktorý ste dali súhlas, kedykoľvek odvolať.
	* **právo vzniesť námietku** – môžete kedykoľvek vzniesť námietku proti spracovaniu vašich osobných údajov u Prevádzkovateľa na účely priameho marketingu vykonávaného na základe oprávneného záujmu Prevádzkovateľa a vždy vtedy, keď vaše osobné údaje spracúvame na základe oprávneného záujmu alebo verejného záujmu, vrátane profilovania.
	* **právo podať sťažnosť** – máte právo podať sťažnosť u dozorujúceho orgánu, ktorým je Úrad na ochranu osobných údajov Slovenskej republiky, Hraničná 12, 820 07 Bratislava 27, [www.uoou.sk.](http://www.uoou.sk/)

Dotknutá osoba si môže uplatniť svoje práva ústne, písomne alebo elektronicky, cez vyššie uvedené kontaktné údaje. Ak dotknutá osoba požiada o výkon práva, je povinná prevádzkovateľovi preukázať svoju totožnosť.

1. **NA KOHO SA V PRÍPADE DOTAZOV MÔŽEM OBRÁTIŤ?**

Prevádzkovateľom Vašich osobných údajov je združenie ČESMAD SLOVAKIA.

V prípade, že máte záujem uplatniť svoje práva dotknutej osoby, alebo máte otázku alebo podnet vo veci ochrany osobných údajov, obráťte sa na osobu zodpovednú za ochranu osobných údajov prostredníctvom uvedených spoločných kontaktných údajov:

* + 1. Prostredníctvom emailu na: gdpr@cesmad.sk
		2. Písomne na adrese spoločnosti: Galvaniho 15/C 821 04 Bratislava

V prípade, že si dotknutá osoba uplatňuje niektoré z vyššie uvedených práv dotknutej osoby podľa GDPR a z podanej žiadosti nie je možné overiť totožnosť žiadateľa alebo v prípade, že prevádzkovateľ má oprávnené pochybnosti v súvislosti s totožnosťou osoby, ktorá podáva žiadosť, Prevádzkovateľ si vyhradzuje právo túto osobu požiadať o poskytnutie dodatočných informácií potrebných na potvrdenie totožnosti osoby uplatňujúcej danú žiadosť.

1. **AKO ČASTO AKTUALIZUJEME TÚTO INFORMÁCIU?**

Túto informáciu o spracúvaní osobných údajov kontrolujeme a môžeme ju príležitostne meniť (najmä s cieľom dodržať súlad s právnymi predpismi a postupmi ochrany osobných údajov). Aktualizované verzie budú k dispozícii na našom webovom sídle [www.cesmad.sk](http://www.cesmad.sk).